NFIF tar ut utøvere, med trener, basert på en rekke kriterier der resultater i internasjonale mesterskap teller mest. Også resultater i andre internasjonale stevner tas med i beregning. Nivået på resultatene er satt til topp 12 i VM eller blant de 15 beste på World Athletics sin rangerte liste over resultater etter endt sesong. Det er et mål at utøvere som blir tatt ut til et landslag tas ut for minst to år for å gi forutsigbarhet og langsiktighet for utøverne.